Når du modtager en rykker, er det fordi, vi følger vores generelle rykkerprocedure, indtil køretøjet er afmeldt, eller indtil vi modtager en kvittering fra dig.   Salg før den 1. januar 2021 Hvis du har afmeldt køretøjet i forbindelse med et salg før den 1. januar 2021 ,  men uden at have gyldig dokumentation, går der 21 dage, før køretøjet er afmeldt hos Motorstyrelsen.   For at undgå at blive opkrævet dagsgebyr i 21 dage skal du hurtigst muligt sende os den kvittering, som du har modtaget fra Motorstyrelsen. Se vejledning sidst i dette svar.   Salg efter den 1. januar 2021 Hvis du har afmeldt køretøjet i forbindelse med et salg efter den 1. januar 2021, men uden at have gyldig dokumentation, går der fire hverdage, før køretøjet er afmeldt hos Motorstyrelsen.   For at undgå at blive opkrævet dagsgebyr i fire hverdage plus de eventuelle lørdage, søn- og helligdage, hvor dagsgebyret også bliver pålagt, skal du hurtigst muligt sende os den kvittering, som du har modtaget fra Motorstyrelsen. Se vejledning sidst i dette svar.   Skrotning   Hvis du har afmeldt køretøjet i forbindelse med skrotning uanset, hvornår det er sket, men uden at have gyldig dokumentation, går der 21 dage, før køretøjet er afmeldt hos Motorstyrelsen.   For at undgå at blive opkrævet dagsgebyr i 21 dage skal du hurtigst muligt sende os den kvittering, som du har modtaget fra Motorstyrelsen. Se vejledning herunder.   Sådan sender du kvitteringen til DFIM:   Log på Selvbetjening dagsgebyr. Under Henvendelser kan du skrive til DFIM og vedhæfte kvitteringen. Har du ikke MitID, skal du skrive til gebyr@dfim.dk, hvor du oplyser dit sagsnummer og vedhæfter kvitteringen.   Husk, at du inde på din sag kan læse de breve inklusive rykkerbrev den samme dag, som de er sendt til dig med posten.